Nimulandu Cini Nkamukute Kusekelela Kilisimasi?
Bantu banji mbyobakute kuyeya
Bubepeshi: Bakamboni ba Yehova nkabakute kusekelela Kilisimasi mulandu wakwamba eti nkabakute kushoma muli Yesu.
Cancine-ncine: Tobakilisitu. Tukute kushoma eti bantu nibakapulushiwe kupitila owa muli Yesu.
Bubepeshi: Mulandu wakuyisha bantu eti nkabatasekelelanga Kilisimasi, mukute kupansanya mabanja.
Cancine-ncine: Tukute kwashako mano maningi mabanja, kayi tukute kusebensesha Baibolo kwamba eti twanyafwe kuba ne bwikalo bwaina.
Bubepeshi: Mukute kupitiwa binji cindi ca Kilisimasi, buyabi, lumuno mucishi, kayi nekwinshilana bintu byaina.
Cancine-ncine: Afwe tukute kwelekesha kuba bayabi kayi nekuba bantu balumuno busuba nebusuba. (Miyambo 11:25; Aroma 12:18)
Mucikoshano, ncetukute kubungana nekushimikila tukute kukonka ncalaamba Yesu eti: “Mwalatambula owa, kamupani owa.” (Mateyu 10:8) Kayi tukute kunyamfwa bantu eti kabalanga ku Bwami bwa Lesa pakwinga endibo bonka bweti bukalete lumuno lwancine-ncine pano pacishi capanshi.
Nimulandu cini Bakamboni ba Yehova nkabakute kusekelela Kilisimasi?
Yesu walatwambila eti twanukenga lufu lwakendi mucindi cakusekelela busuba mbwalasemwa.
—Luka 22: 19, 20.
Intumwi sha Yesu kayi nebeshikwiya bakendi bakutanguna baliyawa kusekelela Kilisimasi.
Libuku nalimo likute kwamba eti: “Kusekelela kusemwa kwa Yesu kwalatatika cakuma 243 C.E.,” mpokwalapita byaka byapita pa 100 kufumina cindi Intumwi sha Yesu mposhalafwa.
Yesu liya kusemwa pa December 25; busuba mbwalasemwa Yesu buliya kulembwa mu Baibolo.
Tukute kushoma eti Kilisimasi ikute kumucima Lesa mulandu wakwamba eti yalatatikila kumiteto yakunsa.
—2 Akorinto 6:17.
Nimulandu cini cilayandikinga kwabandika makani a Kilisimasi?
Bantu banji bacisekelela Kilisimasi nacikaba eti bacinshi eti yalatatikila kumiteto yakunsa, kayi ne Baibolo nkaikute kusuminisha. Bantu aba bakute kwipusha eti: Nimulandu cini Bakilisitu bakute kukana kwinsa cintu cikute kwinshiwa nebantu banji? Nimulandu cini bakute kwashako mano makani aya?
Baibolo ikute kutwambila eti tuliyelenga, kusebensesha “mano” etu. (Aroma 12: Ikute kutuyisha kushako mano kucancine-ncine. (Yohane 4:
Nacikaba eti afwe twasala kutasekelela Kilisimasi, tukute kubaleka bantu bambi kwamba eti balisalile ncobalandanga kwinsa. Nkatukute kubakanisha bantu bambi kusekelela Kilisimasi.
bem_Latn lua_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn cjk_Latn bem_Latn bem_Latn bem_Latn bem_Latn nya_Latn nya_Latn bem_Latn bem_Latn bem_Latn